Kongehusekspert: - Kjennelsen får liten betydning for norsk presse
Det sier 1. amanuensis i journalistikk ved Markedshøyskolen i Oslo og tidligere soussjef ved Slottet, Carl Erik Grimstad, til VG.- Det er tross alt ikke så mange som publiserer 32 sider med bikinibilder av de kongelige, eller snikfotograferer gjennom gjerdet på Kongsgården, mener Grimstad. Han har vært til stede og fulgt PFUs behandling i dag, hvor Se og Hør både ble felt og frikjent for sin dekning av kongehuset. Grimstad synes at både klage, saksgang og dagens møte er et uttrykk for PFU på sitt aller beste.- Jeg vil også gi ros til Se og Hør for deres tilsvar. Jeg synes også at jeg gjennom Ellen Arnstad hører en annen redaktørstemme fra Se og Hør nå enn tidligere, fortsetter Grimstad. Han er glad for at utvalget i møtet i dag også tar til orde for å vektlegge den subjektive opplevelsen av krenkelsen av privatlivets fred. Eva Sannum: - Jeg er ikke inhabil- Jeg mener faktisk at det er noe annet å se 32 bilder av seg selv på trykk enn bare ett. Omfang er også etikk, fremholder Grimstad. Han mener imidlertid at det kanskje er på tide at man dekker kongehuset på en litt annen måte enn mange har gjort til nå. - Det er tross alt ikke slik lenger at det å være kritisk til kongehuset er ensbetydende med opplagsfall, sier Carl Erik Grimstad.
- Jeg tror ikke denne kjennelsen vil få noen stor betydning eller konsekvenser for norsk presse.